બાળકીઓનાં માતા-પિતા એ વાતથી હેરાન છે કે ખાલી ફી નહીં મોડી ભરવા જેવી નજીવી બાબત પર ફૂલ જેવી નાની બાળકીઓને કલાકો સુધી આવી રીતે બેઝમેન્ટમાં કેદી બનાવીને રાખવાનો કોઈનો જીવ કેવી રીતે ચાલ્યો હશે. બાળકીઓનાં માતા-પિતાઓનો આરોપ છે કે જ્યારે તેઓ તેમનાં બાળકોને લેવા પહોંચ્યા ત્યારે શાળા પ્રશાસન તરફથી તેમને યોગ્ય અને સંતોષકારક જવાબ ના મળી શક્યો કે તેમનાં વ્હાલસોયા બાળકો ક્યાં છે. ત્યારબાદ તેમને શાળા પ્રશાસન તરફથી જાણવા મળ્યું કે તેમને બેઝમેન્ટમાં કેદ કરાયા છે. જ્યારે તેઓ ત્યાં પહોંચ્યા ત્યારે તેમણે જોયું કે બેઝમેન્ટનો દરવાજો બહારથી બંધ કરેલો હતો.